title: Κινητή πλατφόρμα για καταγραφή ζωτικών δεδομένων από αισθητήρες στο "υπολογιστικό νέφος"
title: Mobile platform to monitoring vital data from sensors in cloud computing
Creators: name: Σουλτανοπουλος Θεοδωρος
Publisher: name: Technical University of Crete
Year: 2015

description: Το εγχείρημα του διαδικτύου των πραγμάτων(Internet of things), σε συνδυασμό με την τεχνολογία του υπολογιστικού νέφους(cloud), ανοίγουν νέους ορίζοντες στον τομέα της υγειονομικής περίθαλψης. Η χρήση φορητών αισθητήρων και η δυνατότητα συνδεσιμότητάς τους στο διαδίκτυο παρέχουν σημαντικά οφέλη τόσο στους οργανισμούς παροχής υπηρεσιών υγείας, στους οποίους επιτρέπει την άμεση, εύκολη και αποτελεσματική παρακολούθηση των ζωτικών δεδομένων των ασθενών από όποιο σημείο και αν βρίσκονται, με αποτέλεσμα την εξοικονόμηση κόστους σε τομείς όπως αυτός του υλικού εξοπλισμού και του νοσηλευτικού προσωπικού, όσο και στους ίδιους τους ασθενείς, οι οποίοι μπορούν πλέον, φορώντας τους κατάλληλους αισθητήρες, να εκτελούν τις καθημερινές τους δραστηριότητες με άνεση και ασφάλεια.
Η εφαρμογή Intelligate (Intelligent Gateway), εκμεταλλευόμενη τις δυνατότητες που προσφέρουν οι έξυπνες κινητές συσκευές (smartphones), λογισμικού android, μετατρέπει την κινητή συσκευή σε δίαυλο επικοινωνίας(Gateway) μεταξύ Bluetooth low energy(BLE) φορητών αισθητήρων και νέφους(cloud). Ειδικότερα, η εφαρμογή αυτή επιτρέπει την συλλογή, επεξεργασία και αποθήκευση ζωτικών δεδομένων που παράγουν οι BLE αισθητήρες, όπως ο καρδιακός ρυθμός , καθώς και την μεταφορά χρήσιμων πληροφοριών προς το νέφος με «έξυπνο» και δυναμικό τρόπο. Έξυπνο για το λόγω του ότι τα σήματα που θα λαμβάνονται στην συσκευή θα υπόκεινται μια εσωτερική επεξεργασία ώστε να στέλνονται στο νέφος όταν κατάσταση είναι κρίσιμη ή όταν θα το επιλέξει ο ίδιος ο χρήστης της εφαρμογής. Δυναμικό καθώς η εφαρμογή θα μπορεί να δέχεται την αναγνώριση των χαρακτηριστικών τιμών νέων BLE αισθητήρων με την συμπλήρωση ενός XML σχήματος.
Τελικά, η χρήση των υπηρεσιών του υπολογιστικού νέφους, μέσω της εφαρμογής Intelligate, επιτρέπει τη λήψη, επεξεργασία και αποθήκευση δεδομένων, την καταγραφή των ενδείξεων μέτρησης των αισθητήρων σε πραγματικό χρόνο, την ενημέρωση του ασθενούς από τον γιατρό του και αρκετές επιπλέον λειτουργίες, συνδυάζοντας παρεχόμενες υπηρεσίες γενικού σκοπού(Generic enablers) και υπολογιστικούς πόρους που προσπελαύνονται διαδικτυακά και παρέχονται από υποδομές νέφους βοηθώντας συνολικά στην δια λειτουργικότητα του συστήματος.
Όλα τα επίπεδα του συστήματος Intelligate επικοινωνούν αμφίδρομα μεταξύ τους, με βάση το μοντέλο της υπηρεσιοκεντρικής αρχιτεκτονικής (Service Oriented Architecture), δίνοντας στο σύστημα μας την δυνατότητα επεκτασιμότητας επιτρέποντας δηλαδή την προσθήκη στο μέλλον επιπλέον λειτουργιών, χωρίς να επηρεάζονται οι ήδη υπάρχουσες.
description: The idea of the Internet of things, combined with the technology of cloud computing, open new horizons in the field of healthcare. The use of wearable sensors and their possibility of connectivity to the Internet provide significant benefits not only to healthcare organizations, to which they allow a continuous, easy and efficient monitoring of the patients΄ vital data from anywhere, leading to cost savings such as equipment and nursing staff, but also to patients themselves, who can now easily and safely perform their daily activities, wearing the appropriate sensors.
The Intelligent Gateway application, taking advantage of the possibilities offered by Android smartphones and their capabilities to communicate with wearable Bluetooth low energy (BLE) sensors and with the Cloud through Wireless Networks. Intelligate transform a Android platform (such as a smartphone) to a gateway allowing for continuous and fast communication of vital data with the cloud and from there the health case personnel.. In particular, this application allows the collection, processing and storage of vital data that the BLE sensors produce, such as the pulse rate, as well as the transfer of useful information to the cloud through a "smart" and dynamic way. "Smart" because there will be an internal processing of the signal that are received from BLE sensors that declares the way data is send to cloud .Dynamic because our system has the ability to recognize new characteristic values of BLE sensors by editing a XML schema . Finally, the use of cloud services, through the Intelligate application, allows the reception, processing and storage of data, the recording of the measuring indications of the sensors in real time, the information of the patient by his doctor and several additional functions, combining Generic enablers and computing resources that are accessed online and that are provided by cloud infrastructures, helping in the overall interoperability of the system. Building upon principles of service oriented design, Intelligate takes full advantage of cloud services for processing potential big data streams produced by an ever increasing number of users and sensors while being expandable with new features without effecting existing ones.